**Ministru kabineta noteikumu projekta "Grozījumi Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Veikt Ekonomikas ministrijas ierosinātus grozījumus Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" (turpmāk – MK noteikumi Nr. 160) ar mērķi veikt redakcionālus precizējumus, kā arī palielināt 4.2.1.1. pasākumam "Veicināt energoefektivitātes paaugstināšanu dzīvojamās ēkās" (turpmāk – 4.2.1.1. pasākums) pieejamo finansējumu. Noteikumu projekts paredz:* palielināt 4.2.1.1. pasākumam plānoto kopējo attiecināmo finansējumu par 10 007 863 *euro*, savukārt pieejamo kopējo attiecināmo finansējumu par 9 398 512 *euro;*
* noteikt, ka visām dzīvokļu īpašnieku pilnvarotām personām vai energoefektivitātes pakalpojuma sniedzējiem, izvēloties pasūtītāju, jānodrošina interešu konflikta neesamība un izmaksu atbilstība vidējām tirgus cenām;
* tehnisku grozījumu veikšanu.

Noteikumu projekts stāsies spēkā līdz ar tā pieņemšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Eiropas Savienības struktūrfondu un Kohēzijas fonda 2014. -2020. gada plānošanas perioda vadības likuma 20. panta 13. un 14. punkts un Publisko iepirkuma likuma 7. panta pirmā daļa. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ekonomikas ministrija ir izstrādājusi grozījumus MK noteikumos Nr. 160. Grozījumi nepieciešami, lai redakcionāli precizētu MK noteikumus Nr. 160, kā arī, lai palielinātu 4.2.1.1. pasākumam pieejamo finansējumu.Tiesību akta projekts MK noteikumos Nr. 160 paredz šādas izmaiņas:1. ***Palielināt 4.2.1.1. pasākumam pieejamo finansējumu.***

Saskaņā ar Ministru kabineta 2018. gada 13. marta sēdes protokollēmumā noteikto (prot. Nr.15 30.§, 4. punkts) Ekonomikas ministrijai bija nepieciešams izstrādāt un noteiktā kārtībā iesniegt Ministru kabinetā atlikušos specifiskā atbalsta mērķu Ministru kabineta noteikumus saskaņā ar informatīvā ziņojuma “Par Kohēzijas politikas Eiropas Savienības fondu investīciju progresu līdz 2017.gada 31. decembrim un 2018. gada februāra ikmēneša operatīvā informācija” 1. pielikumā “Ministru kabineta noteikumu apstiprināšanas laika grafiks 2018. – 2019. gados Kohēzijas politikas ES fondu 2014. – 2020. gada plānošanas periodā” (turpmāk – Informatīvā ziņojuma pielikums) noteikto laika grafiku. Saskaņā ar Informatīvā ziņojuma pielikumā noteikto, Ekonomikas ministrijai līdz 2018. gada marta beigām bija nepieciešams izstrādāt energoservisa kompāniju (turpmāk – ESKO) atbalsta programmas regulējošos nosacījumus.Valsts sekretāru 2017. gada 27. jūlija sanāksmē (protokols Nr. 29, 4. §) tika izsludināts Ministru kabineta noteikumu projekts, kas paredzēja ES fondu līdzfinansējumu atbalstam ESKO kompāniju finansēšanai aizdevuma formā, kā arī refinansēšanas mehānisma izstrādei. Saskaņošanas procesā tika konstatēts, ka ES fondu līdzfinansējumu refinansēšanas mehānismam izmantot nedrīkst. Līdz ar to attiecīgās ES fondu līdzfinansētās atbalsta programmas izstrāde kļuva neiespējama un Ministru kabineta noteikumu projekts tika atsaukts.Ekonomikas ministrija 2018. gada 11. decembrī Finanšu ministrijai ir nosūtījusi vēstuli, informējot, ka finansējums, kas sākotnēji tika paredzēts ESKO atbalsta mehānismam, tiks novirzīts daudzdzīvokļu māju energoefektivitātes programmai. Līdz ar to informējam, ka Eiropas Reģionālā fonda finansējums (turpmāk – ERAF) 8 506 683 euro (snieguma rezerve 517 787 euro) apmērā, kas iepriekš tika paredzētas ESKO kompāniju atbalsta pasākuma izstrādei, tiek novirzītas 4.2.1.1. pasākums īstenošanai. Plānotā kopējā finansējuma pārdale ir 10 007 863 *euro* (ERAF 8 506 683 *euro,* valsts budžets 1 501 180 *euro).* Kopējās snieguma rezerves apmērs 609 351 *euro,* no kuriem 517 787 *euro* ir ERAF snieguma rezerve, savukārt 91 564 *euro* valsts budžeta snieguma rezerve.1. ***Noteikt, ka visām dzīvokļu īpašnieku pilnvarotām personām un energoefektivitātes pakalpojuma sniedzējiem pasūtītājs jāizvēlas, nodrošinot interešu konfliktu neesamību un izmaksu atbilstību vidējām tirgus cenām.***

Līdz ar Ministru kabineta 2019. gada 5. februāra noteikumiem Nr. 60 "Grozījumi Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi"" (turpmāk – MK noteikumi Nr. 60) tika noteikts, ka gala labuma guvējiem (dzīvokļu īpašniekiem) vai to pilnvarotajām personām, kuras nav Publisko iepirkumu likuma subjekti, pakalpojumu sniedzēju atlases ietvaros nepiemēro normatīvo regulējumu par pasūtītāja finansētiem projektiem. Tomēr vienlaikus, izvēloties pakalpojumu sniedzējus, nepieciešams novērst interešu konfliktu esamību un nodrošināt izmaksu atbilstību vidējām tirgus cenām. Līdz ar MK noteikumu Nr. 60 spēkā stāšanos, tika noteikts, ka tikai pilnvarotās personas, kuras nav Publisko iepirkumu likuma subjekti, ievēro interešu konflikta neesamību un atbilstību vidējām tirgus cenām.Ņemot vērā, ka visas dzīvokļu īpašnieku pilnvarotās personas īsteno projektus, kuru ietvaros gala labuma guvēji ir dzīvokļa īpašnieki, visiem projektu iesniedzējiem (arī tiem, kas ir subjekti atbilstoši Publisko iepirkumu likumam) 4.2.1.1. pasākuma ietvaros būtu jānodrošina vienādu prasību izpilde - kā pasūtītāju jāizvēlas būvkomersantu, autoruzraugu, būvuzraugu un citus piegādātājus atbilstoši akciju sabiedrības "Attīstības finanšu institūcija Altum" (turpmāk – Altum) norādījumiem piegādātāju atlases veikšanas jomā, kā arī jāievēro interešu konfliktu neesamība un jānodrošina izmaksu atbilstība vidējām tirgus cenām, kā tas bija noteikts pirms MK noteikumu Nr. 60 spēkā stāšanās.1. ***Precizēt aizdevuma energoefektivitātes paaugstināšanas pasākumu īstenošanai atmaksas termiņu***

Nepieciešams veikt grozījumus MK noteikumos Nr. 160, lai sniegtu potenciālajiem klientiem aktuālu informāciju atbilstoši Altum piedāvātajam aizdevumam. Ņemot vērā, ka, ja aizdevums tiktu izsniegts ar termiņu 30 gadi, palielinātos kreditēšanas izmaksas un pieaugtu procentu likmes, Altum ieskatā aizdevumu var piedāvāt uz 20 gadiem. |
| 3. Projekta izstrādē iesaistītās institūcijas un publiskas personas kapitālsabiedrības  | Ekonomikas ministrija, Finanšu ministrija, Centrālā finanšu un līgumu aģentūra un Altum. |
|  4. Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. Sabiedrības mērķgrupas, kuras tiesiskais regulējums ietekmē vai varētu ietekmēt
 | Altum, daudzdzīvokļu dzīvojamo māju dzīvokļu īpašnieki, dzīvokļu īpašnieku pilnvarotās personas, pārvaldnieki, energoservisa kompānijas. |
| 1. Tiesiskā regulējuma ietekme uz tautsaimniecību un administratīvo slogu
 | Noteikumu projekts neparedz ietekmi uz administratīvo slogu.Noteikumu projekta īstenošanu nodrošinās Altum.Noteikumu projekts paredz pozitīvu ietekmi uz tautsaimniecību, jo nodrošina, ka tiek palielināts 4.2.1.1. pasākuma ievaros pieejamais finansējums, līdz ar to tiks īstenots lielāks skaists projektu.  |
| 1. Administratīvo izmaksu monetārs novērtējums
 | Eiropas Savienības fondu administrēšanas izmaksas plānots segt no Eiropas Savienības struktūrfondu un Kohēzijas fonda 2014.-2020.gada plānošanas perioda finansējuma vai atmaksātā finansējuma atbilstoši Eiropas Parlamenta un Padomes 2013.gada 17.decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 44. pantam, Altum sedzot vadības izmaksas saskaņā ar Komisijas 2014. gada 3. marta Deleģētās regulas (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu, 13. pantā noteikto. |
| 1. Atbilstības izmaksu monetārs novērtējums
 | Nav attiecināms |
| 1. Cita informācija
 | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 12 546 213 | 0 | 12 546 213 | 0 | 12 546 213 | 0 | 7 988 896 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 12 546 213 | 0 | 12 546 213 | 0 | 12 546 213 | 0 | 7 988 896 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 14 760 250 | 0 | 14 760 250 | 0 | 14 760 250 | 0 | 9 398 512 |
| 2.1. valsts pamatbudžets | 14 760 250 | 0 | 14 760 250 | 0 | 14 760 250 | 0 | 9 398 512 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -2 214 037 |  | -2 214 037 |  | -2 214 037 |  | -1 409 616 |
| 3.1. valsts pamatbudžets | -2 214 037 |  | -2 214 037 |  | -2 214 037 |  | -1 409 616 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | -1 409 616 |
| 5.1. valsts pamatbudžets | 0 | 0 | 0 | -1 409 616 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | MK noteikumu Nr. 160 grozījumi paredz pieejamā ERAF un valsts budžeta finansējuma precizēšanu atbilstoši 4.2.1.1. pasākuma ietvaros veikto maksājumu pieprasījumu apmēram un finansējuma pārdalei, kas tika paredzēts ESKO atbalsta mehānisma izstrādei (plānotā kopējā attiecināmā finansējuma pārdale ir 10 007 863 *euro* (ERAF 8 506 683 *euro,* valsts budžets 1 501 180 *euro*. Kopējās snieguma rezerves apmērs 609 351 *euro,* no kuriem 517 787 *euro* ir ERAF snieguma rezerve, 91 564 *euro* valsts budžeta snieguma rezerve)). Pieejamais kopējais attiecināmais finansējums, kas tika paredzēts ESKO atbalsta mehānisma izstrādei ir 9 398 512 *euro* (ERAF 7 988 896 *euro,* valsts budžets 1 409 616 *euro).*Pēc MK noteikumu Nr.160 grozījumu veikšanas, 4.2.1.1. pasākumam plānotais kopējais attiecināmais finansējums ir 176 470 595 *euro*, tai skaitā ERAF finansējums – 150 000 000 *euro* un valsts budžeta līdzfinansējums – 26 470 595 *euro*. Pieejamais kopējais attiecināmais finansējums līgumam par projekta īstenošanu un finansēšanas nolīgumam ir 162 439 650 *euro*, ieskaitot ERAF finansējumu – 138 073 858 *euro* un valsts budžeta finansējumu – 24 365 792 *euro*.Kopējā publiskā finansējuma snieguma rezerve plānota 14 030 945 *euro* (ERAF finansējumam 11 926 142 *euro*, valsts budžeta finansējumam 2 104 803 *euro*) jeb 6.09952435954279 % apmērā. Budžeta izdevumi ir kopējie projekta ieviešanai nepieciešamie publiskā finansējuma līdzekļi projektu īstenošanai 100 % (ERAF 85% un valsts budžets 15 %) apmērā no attiecināmajām izmaksām.Altum līdz 2018.gada 31.decembrim Centrālajai finanšu un līgumu aģentūrai (turpmāk – CFLA) ir iesniedzis maksājuma pieprasījumus 20 304 915 *euro* apmērā (ERAF un valsts budžets), no kuriem Altum daudzdzīvokļu māju energoefektivitātes pasākumu īstenošanai ir izsniedzis grantus 18 749 237 *euro* apmērā. Šobrīd Altum ir iesniegti 457 projekti par daudzdzīvokļu ēku atjaunošanu, no kuriem ir noslēgti 162 līgumi par projekta īstenošanu 30 209 931 *euro* apmērā (granta apmērs). Līdz ar to 4.2.1.1. pasākumam pieejamais kopējais finansējums vēl ir 132 229 719 *euro* apmērā, ko atbilstoši MK noteikumiem Nr. 160, Altum projekta un finanšu instrumenta ietvaros sniegs līdz 2022. gada 31. decembrim.Attiecībā uz ietekmi uz budžetu un prognozēm, norādām, ka līdz šim tika prognozēts, ka laika periodā no 2017. - 2021. gadam finansējums tiek plānots vienmērīgi (14 760 250 *euro* apmērā), bet 2022. gadā 4.2.1.1. pasākuma ietvaros tiks izlietots atlikušais publiskais finansējums. Laika periodā no 2019. - 2021. gadam prognoze netiek mainīta, jo šobrīd nav informācijas, ka prognoze varētu netikt izpildīta, ņemot vērā arvien aktīvāku projektu iesniegšanu Altum. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nepieciešamo valsts budžeta finansējumu Finanšu ministrija lūgs pārdalīt no 74.resora ,,Gadskārtējā valsts budžeta izpildes procesā pārdalāmais finansējums” 80.00.00 programmas ,,Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |
| **VI. Sabiedrības līdzdalība un komunikācijas aktivitātes** |
| 1. Plānotās sabiedrības līdzdalības un komunikācijas aktivitātes saistībā ar projektu
 | Noteikumu projekts ir publicēts Ekonomikas ministrijas tīmekļvietnē. |
| 1. Sabiedrības līdzdalība projekta izstrādē
 | Noteikumu projekts ir publicēts Ekonomikas ministrijas tīmekļvietnē. |
| 1. Sabiedrības līdzdalības rezultāti
 |  |
| 1. Cita informācija
 | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas
 | Noteikumu projekta izpildē ir iesaistīta Ekonomikas ministrija, CFLA un Altum. |
| 1. Projekta izpildes ietekme uz pārvaldes funkcijām un institucionālo struktūru.

Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās Ekonomikas ministrija, CFLA un Altum esošo cilvēkresursu un finanšu līdzekļu ietvaros. |
| 1. Cita informācija
 | Nav |

**Ekonomikas ministrs R. Nemiro**

**Vīza: Valsts sekretārs Ē. Eglītis**

Iveta Muceniece; 67013161

Iveta.Muceniece@em.gov.lv